Lichtenburg-man skiet vrou, selfArgieffoto ŉ 40-jarige man het homself Vrydag voor ŉ bekende restaurant in Lichtenburg doodgeskiet nadat hy sy vrou geskiet het. “Die egpaar het glo gestry toe die man ŉ vuurwapen te voorskyn gebring en sy vrou in die maag geskiet het,” het sers. Kealeboga Molale, woordvoerder van die polisie in Noordwes, gesê. “Hy het homself daarna doodgeskiet.” Die man is op die toneel dood verklaar en die vrou is na ŉ hospitaal geneem. Die polisie sal ŉ geregtelike doodsondersoek doen.